**Skibby kirke** er en middelalderkirke i landsbyen Skibby på Hornsherred i Frederikssund kommune på Sjælland. Den er kjent for sine kalkmalerier samt for *Skibbykrøniken*.

Kirkebygningen
--------------

Kirken ble oppført på 1100-tallet og er usedvanlig stor i forhold til de omgivende landsbykirker. Det skyldes formentlig at Skibby i middelalderen ble regnet som kjøpstad. De eldste delene – apsis, kor og skip – er oppført i frådsten som på 1800-tallet ble belagt med hvitmalt semenptuss. Dette er senere fjernet fra apsis. Pekende mot den gamle landsbyen ligger våpenhuset i gotisk stil, oppført i rød munkesten. På skipets tak ved koret sto tidligere et lite tårn. I år 1700 bygget kirkeeierne Otte Krabbe og Birgitte Skeel et tårn i vest. Deres initialer ses som murankre og på sandstensrelieff på selve tårnet, mens parets speilmonogrammer skimtes på vindfløyen.

Omkring år 1300 hadde kirken fått innbygget hvelv i koret, og omkring 1400 ble også skipet hvelvet. På grunn av kirkens store bredde var det nødvendig med to rekker hvelv på langs av kirken, båret på midten av fem pilarer. Kirken fremstår derfor som en toskipet bygning, hvor den fremste pilar mot øst deler triumfveggen og korbuen i to. Apsiden er halvkuppelhvelvet.

Interiør
--------

Pilarer og hvelv i det sydlige skipet  Foto: Hideko Bondesen 
Kor med alter og kalkmalerier i apsis og hvelv  Foto: Hideko Bondesen 
Alterbordet er bygget i samme materiale som kirken, men senere dekket av furupaneler. Siden 1894 prydes alteret av et krusifiks utført av Carl Aarsleff etter tegning av Martin Borch. Da den tidligere altertavle fra 1608 skjulte kalkmaleriene i apsis, ble den i 1889 flyttet til skipets nordveggs østligste fag. Tavlen bærer våpen og initialer til kirkeeierne Joachim Bülow og hustru Else Grubbe. I storfeltet er innsatt en krusifiksgruppe fra 1800-tallet. 

På samme vegg tett på våpenhuset, henger et sengotisk krusifiks fra ca. 1500, som nå fremstår ubemalt i blankt eketre. Døpefonten, anskaffet i 1855, er plassert vest for skipets østligste pilar, og er av bronsert jern med skaft og kum smykket av nygotiske ornamenter. I tårnrommet liggen en gravsten over Nicolaus Manthorp, død i 1305, med et våpen bestående av to ullsakser. Den enkle prekestolen er fra 1896, de blygrå stolestadene fra 1962. Gamle stolgavler fra 1578 oppbevares på Nationalmuseet i København. Orgelet fra 1927 er bygget av Th. Frobenius og Sønner Orgelbyggeri.

Kalkmaleriene
-------------

Fra midten av 1800-tallet fant man inne i kirken en rekke overkalkede malerier, hvor de eldste var romanske og fra kirkens tidligste tid. Majestas Dominimotivet i apsis ble restaurert og oppmalt etter tidens smak, så man kunne se hva det forestilte. Her ser man Kristus på tronen omgitt av de fire evangelister og deres symboler. Bildet er siden gjenrestaurert flere ganger, hvorfor det ikke kan betraktes som autentisk middelalderkunst.

Yngre gotiske bilder fra ca. 1350 er malt på de fire hvelvene i koret. Her ses scener fra Jesu liv i form av bebudelsen, fødselen, lidelseshistorien og dommedag. 

Hvelvet mot vest har et memento morimotiv med tre unge konger på falkejakt, som møter deres skjebne i skikkelse av tre kronte skjelletter. Over de tre kongene ses vendt motsatt Morten Bisp som deler sin kappe med tiggeren.

I korbuen ses øverst en medaljong med Agnus dei flankert av åtte symmetrisk, grupperte mannspersoner, samtlige med skjegg og glorie. Innskriftene i skriftbåndene er her gått tapt.

Skibbykrøniken
--------------

I 1650 ble det i et hulrom i apsismuren funnet et håndskrift på latin, forfattet av munk og universitetslærer Poul Helgesen. Verket behandler i sær forfatterens samtid fra omkring 1500–1534, hvor det var store stridigheter mellom kongemakt, adel, den katolske kirke og lutheranismen. Her beskrives blant annet Det stockholmske blodbad, Christian IIs flukt fra Danmark samt lutheranernes storm på Vor Frue kirke i København. Det er uvisst når og hvorfor manuskriptet er kommet til Skibby og blitt skjult der.

Galleri
-------

* Kirkens eldste kalkmaleri fra romansk tid men senere kraftig restaurertKirkens eldste kalkmaleri fra romansk tid men senere kraftig restaurert
* Allegorien med de tre unge konger som møter de tre døde kongerAllegorien med de tre unge konger som møter de tre døde konger
* Den dømmende Kristus med sverd som utgår fra munnenDen dømmende Kristus med sverd som utgår fra munnen
* Bebudelsen med engelen Gabriel som hilser jomfru MariaBebudelsen med engelen Gabriel som hilser jomfru Maria
* De fordømte under djevel med flaggermusvinger og gaffelDe fordømte under djevel med flaggermusvinger og gaffel

Referanser
----------

1. ↑  «*Skibby Kirke*, visitfrederikssund.dk. Besøkt 18. juli 2015». Arkivert fra originalen 21. juli 2015. Besøkt 19. juli 2015.
2. 1 2 3  *Skibby Kirke*, Danmarks kirker, II, bind 4 (1975). Besøkt 19. juli 2015
3. ↑  «Bondesen: *Skibby Kirke*, nordenskirker.dk. Besøkt 19. juli 2015». Arkivert fra originalen 31. januar 2011. Besøkt 19. juli 2015.
4. ↑  *Skibby Kirkes historie*, skibbykirke.dk. Besøkt 19. juli 2015 Arkivert 21. juli 2015 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Skibby Kirke (Frederikssund Kommune) – kategori av bilder, video eller lyd på Commons Rediger på Wikidata

* (en) Skibby Kirke – galleri av bilder, video eller lyd på Commons Rediger på Wikidata
* Povl Helgesen: *Skibbykrøniken*, middelaldertekster.dk

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark